ยูโอบีตั้งเป้าโละเอ็นพีเอเกลี้ยงใน2ปี
&nbsp;
17 ส.ค. 2554

โพสต์ทูเดย์ — “ยูโอบี” เร่งเทกระจาดบ้านที่ดิน ลดสูงสุด 30% คาดปีนี้เข้าเป้า 2,000 ล้าน
น.ส.วจี ประมวลรัตน์ ผู้อำนวยการอาวุโส สายงานบริหารสินทรัพย์พิเศษ ธนาคารยูโอบี เปิดเผยว่า ธนาคารได้ตั้งเป้าหมายขายสินทรัพย์ รอการขาย (เอ็นพีเอ) ปีนี้ 2,000 ล้านบาท โดยครึ่งปีแรกทำได้แล้ว 1,000 ล้านบาท จากเอ็นพีเอคงค้างของธนาคารทั้งหมดกว่า 7,000 ล้านบาท โดยมั่นใจว่าไม่เกิน 2 ปี ก็จะขายออกได้หมด 
ขณะที่ทรัพย์ส่วนใหญ่ก็เป็นทรัพย์เก่าตั้งแต่ปี 2540 ในจำนวนนี้แบ่งเป็นที่อยู่อาศัย 20% โดยทรัพย์ในมือที่มีอยู่มากที่สุด คือ ที่ดิน คิดเป็นสัดส่วน 70% ซึ่งที่ดินแปลงใหญ่ของธนาคารส่วนใหญ่อยู่บริเวณถนนบางนาตราด
ทั้งนี้ ธนาคารออกโปรแกรมดอกเบี้ยพิเศษควบคู่กับการจัดโปรโมชัน เพื่อสร้างแรงจูงใจการขายช่วงดอกเบี้ยขาขึ้น ขณะนี้ลูกค้าเริ่มมองหาทั้งบ้านและที่ดิน รวมถึงบางส่วนก็ซื้อเพื่อการลงทุน เพราะคุ้มกว่าฝากเงินกับธนาคาร 
ล่าสุดธนาคารได้จัดโปรโมชันพิเศษ “Shock Price ถล่มราคา บ้านคุณภาพ ล็อตสุดท้าย” โดยได้เลือกบ้านเดี่ยว ทาวน์เฮาส์ จากโครงการที่มีคุณภาพกว่า 37 รายการ มูลค่ารวมกว่า 80 ล้านบาท นำมา ลดราคาสูงสุด 30% จะไม่มีลดมาก กว่านี้อีกแล้ว จะให้วงเงินกู้สูงสุด 90% ของราคาซื้อขาย ดอกเบี้ยเริ่มต้นที่ 0.59% ในเดือนที่ 13 และร่วมกับบริษัท ประกันภัยไทยวิวัฒน์ ประกันภัยแบบบ้านอุ่นใจ 1 ปี หากซื้อทรัพย์กว่า 2 ล้านบาทและ 2.19% ในเดือนที่ 412 จากนั้นในปีที่ 23 คิดอัตราดอกเบี้ยเงินกู้ลูกค้ารายใหญ่ชั้นดี(เอ็มแอลอาร์) ลบ 1.25% และหลังจากนั้นเอ็มแอลอาร์ลบ 1% ตลอดอายุสัญญา
จะได้รับ โดยคุ้มครองจากการโจรกรรม อัคคีภัย และความรับผิดชอบต่อบุคคลภายนอก ส่วนลูกค้าที่ซื้อทรัพย์มูลค่าไม่เกิน 2 ล้านบาท จะได้รับประกันอัคคีภัย ซึ่งมีระยเวลาคุ้มครอง 2 ปี